שרה אלטו

שרה סופיה אלטו (בפינית: Saara Sofia Aalto; נולדה ב-2 במאי 1987) היא זמרת-יוצרת ומדבבת פינית אשר ייצגה את פינלנד באירוויזיון 2018 עם השיר "Monsters". אלטו נולדה לטאינה ומרקוס אלטו באולנסלו שבפינלנד. היא גדלה במשפחה מוזיקלית ותחביבה היה מוזיקה כבר מילדות. אלטו אף נהגה לקחת שיעורים לנגינה בפסנתר, ואת שירה הראשון כתבה כבר בגיל 5. בשנת 1998, בגיל 11, היא זכתה בתחרות פסטיבל תחרות השירים לילדים עם אחת היצירות שלה. היא ייצגה את פינלנד בתחרות "שיר הזהב הבינלאומי" ברומניה בשנת 2004, ונסעה ללמוד בבית הספר התיכון מדטופיה למוזיקה, שם סיימה את לימודיה בשנת 2005. לאחר מכן עברה ללמוד באקדמיית סיבליוס שבהלסינקי, בירת פינלנד, ובמקביל למדה שירה בקונסרבטוריון של העיר. אלטו התפרסמה בשנת 2012, כאשר השתתפה בתוכנית הריאלטי "The Voice Finland", שם זכתה במקום השני. בשנים האחרונות השתתפה שרה בקונצרטים, תוכניות טלוויזיה ומחזות זמר רבים. היא עבדה עם מספר להקות מובילות וצבאיות, וסיירה ברחבי פינלנד עם להקה משלה. עם זאת, להיות זמרת בינלאומית, ולשיר באנגלית היה חלומה של אלטו, ולכן נבחנה לעונה השלוש עשרהשל "אקס פקטור בריטניה" בשנת 2016, בה סיימה מקום שני. אלטו דיבבה את הנסיכה אנה בדיבוב הפיני של הסרט "לשבור את הקרח". בשנת 2018 הצטרפה לצוות השופטים של תוכנית המציאות "אקס פקטור פינלנד" בעונה השנייה. אלטו התחרתה ב-2011 וב-2016 על ייצוג פינלנד באירוויזיון, אך לא זכתה. לקראת אירוויזיון 2018 נערך לה קדם פרטי, בו נבחר השיר "Monsters", שייצג את פינלנד באירוויזיון 2018. השיר נכתב והולחן על ידי אלטו, ג'וי דב, קי פיצג'רלד ולינאה דב. ב-8 במאי 2018 הופיעה אלטו בחצי הגמר הראשון של האירוויזיון. שירה של פינלנד היה מספר 15 בסדר ההופעות. בתום הערב הוכרזה פינלנד כעולה התשיעית מבין עשר המדינות שעלו לשלב הגמר שהתקיים ב־12 במאי 2018. בגמר הגיע שירה למקום ה-25 והאחד לפני אחרון. אלטו היא לסבית. החל משנת 2016 אלטו מנהלת מערכת יחסים עם מרי סופנן, מעריצה ומאמנת אישית. השתיים עברו לגור בלונדון ב-2017, והתחתנו ב-2020. 2011: Blessed With Love 2011: Enkeleitä – Angels 2013: You Had My Heart 2013: Ai De Zhu Fu 2015: Tonight 2018: Wild Wild Wonderland "Blessed with Love" "You Had My Heart" "You Raise Me Up" "No Fear" "Monsters" "Domino" "Queens" "DANCE!!!" "Dance Like Nobody's Watching" מדיה וקבצים בנושא שרה אלטו בוויקישיתוף אתר האינטרנט הרשמי של שרה אלטו (באנגלית) שרה אלטו, ברשת החברתית פייסבוק שרה אלטו, ברשת החברתית אקס (טוויטר) שרה אלטו, ברשת החברתית אינסטגרם שרה אלטו, סרטונים בערוץ היוטיוב שרה אלטו, במסד הנתונים הקולנועיים IMDb (באנגלית) שרה אלטו, באתר אפל מיוזיק (באנגלית) שרה אלטו, באתר ספוטיפיי שרה אלטו, באתר AllMusic (באנגלית) שרה אלטו, באתר MusicBrainz (באנגלית) שרה אלטו, באתר דיזר שרה אלטו, באתר Discogs (באנגלית) שרה אלטו, באתר Songkick (באנגלית) http://www.saaraaalto.com/bio/ "BIO". אורכב מ-המקור ב-2017-11-23. נבדק ב-16 בפברואר 2017. {{cite web}}: (עזרה) Josh Darvill (7 במרץ 2017). "X Factor's Saara Aalto says the UK is her 'new home' as performs on live tour". tellymix.co.uk. נבדק ב-7 במרץ 2017. {{cite web}}: (עזרה) kari (17 בדצמבר 2016). "This is the reason why Saara wanted to go to X Factor in England. Saara wants to sing English music and her goal is to achieve international musical success what she has always dreamed of". נבדק ב-7 במרץ 2017. {{cite web}}: (עזרה) "The girl band that changed my life was Spice Girls. When I was 10 years old I saw Spice Girls. Then I called my friend and was like - we need to have a band. That's how I started to compose and sing in English". X Factor. 5 בנובמבר 2016. נבדק ב-7 במרץ 2017. {{cite web}}: (עזרה) "Israel wins the Eurovision Song Contest 2018 - ESCDaily". ESCDaily (באנגלית אמריקאית). 2018-05-13. נבדק ב-2018-05-13. "Moving to London". Saara Aalto. 26 בינואר 2017. נבדק ב-3 בפברואר 2017. {{cite web}}: (עזרה)